కె.మాణిక్‌రావు

కొనింటి మాణిక్‌రావు, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున జహీరాబాద్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
మాణిక్ రావు 1953, జూలై 9న బాలప్ప, లచ్చమ్మ దంపతులకు తెలంగాణ రాష్ట్రం, సంగారెడ్డి జిల్లా, ఝరాసంగం మండలంలోని ఝరాసంగం గ్రామంలో జన్మించాడు. 1977లో హైదరాబాదు మాసబ్ ట్యాంక్ లోని ప్రభుత్వ పాలిటెక్నిక్ కళాశాల నుండి ఆటోమొబైల్ ఇంజనీరింగ్ లో డిప్లొమా చదివాడు. ఆర్.టి.ఓ.గా పనిచేసి పదవి విరమణ పొందాడు.

వ్యక్తిగత జీవితం 
మాణిక్ రావుకు మధులతతో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.

రాజకీయ విశేషాలు 
తెలంగాణ రాష్ట్ర సమితి పార్టీతో తన రాజకీయ జీవితాన్ని ప్రారంభించిన మాణిక్ రావు, ఆ పార్టీ నుండి జహీరాబాద్ నియోజకవర్గానికి ఇంచార్జిగా నియమించబడ్డాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీపై జహీరాబాద్ శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి గీతారెడ్డి చేతిలో 842 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై జహీరాబాద్ శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి జె. గీతారెడ్డి పై 34,473 ఓట్ల మెజారిటీతో గెలుపొందాడు.

మూలాలు 

జీవిస్తున్న ప్రజలు
తెలంగాణ రాజకీయ నాయకులు
తెలంగాణ రాష్ట్ర సమితి రాజకీయ నాయకులు
తెలంగాణ శాసన సభ్యులు (2018)
1953 జననాలు
సంగారెడ్డి జిల్లా వ్యక్తులు
సంగారెడ్డి జిల్లా రాజకీయ నాయకులు
సంగారెడ్డి జిల్లా నుండి ఎన్నికైన శాసన సభ్యులు
తెలంగాణకు చెందిన ప్రభుత్వ ఉద్యోగులు
ప్రభుత్వ పదవులు నిర్వహించినవారు